Oficiālais Vēstnesis L 054 , 26/02/2000 Lpp. 0033 - 0035



Komisijas Regula (EK) Nr. 442/2000 (2000. gada 25. februāris) par dažu preču klasifikāciju Kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [1], kurā jaunākie grozījumi izdarīti ar Regulu (EK) Nr. 254/2000 [2], un jo īpaši tās 9. pantu, tā kā: (1) Lai nodrošinātu minētās regulas pielikumā dotās Kombinētās nomenklatūras vienotu piemērošanu, ir jāparedz pasākumi attiecībā uz šīs regulas pielikumā minēto preču klasifikāciju. (2) Regulā (EEK) Nr. 2658/87 ir paredzēti vispārīgi noteikumi Kombinētās nomenklatūras interpretācijai. Šie vispārīgie noteikumi attiecas arī uz jebkuru citu nomenklatūru, kas pilnībā vai daļēji pamatojas uz Kombinēto nomenklatūru vai papildina to ar apakšnodaļām un kas ieviesta ar īpašiem Kopienas noteikumiem, ar kuriem preču tirdzniecībā piemēro tarifu vai citus pasākumus. (3) Atbilstīgi minētajiem vispārīgajiem noteikumiem preces, kas aprakstītas šīs regulas pielikuma tabulas 1. ailē, jāklasificē ar KN kodiem, kas norādīti tabulas 2. ailē, pamatojoties uz 3. ailē minētajiem iemesliem. (4) Būtu piemēroti, ka uz juridiski saistošu informāciju par tarifiem, ko attiecībā uz preču klasifikāciju Kombinētajā nomenklatūrā sniedz dalībvalstu muitas iestādes un kas neatbilst šai regulai, personas, kuru rīcībā ir šāda informācija, var turpināt atsaukties trīs mēnešus, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92, ar ko izveidots Kopienas Muitas kodekss [3], kurā jaunākie grozījumi izdarīti ar Eiropas Parlamenta un Padomes Regulu (EK) Nr. 955/1999 [4]. (5) Šajā regulā paredzētie pasākumi atbilst Muitas kodeksa komitejas atzinumam, IR PIEŅĒMUSI ŠO REGULU. 1. pants Preces, kas aprakstītas pielikuma tabulas 1. ailē, Kombinētajā nomenklatūrā klasificē ar KN kodiem, kas norādīti pielikuma tabulas 2. ailē. 2. pants Pamatojoties uz Regulas (EEK) Nr. 2913/92 12. panta 6. punktu, trīs mēnešus var turpināt izmantot juridiski saistošu tarifu informāciju, ko sniedz dalībvalstu muitas iestādes un kas neatbilst šai regulai. 3. pants Šī regula stājas spēkā 20. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 25. februārī Komisijas vārdā — Komisijas loceklis Frederik Bolkestein [1] OV L 256, 7.9.1987., 1. lpp. [2] OV L 28, 3.2.2000., 16. lpp. [3] OV L 302, 19.10.1992., 1. lpp. [4] OV L 119, 7.5.1999., 1. lpp. -------------------------------------------------- PIELIKUMS Apraksts | Klasifikācija (KN kods) | Pamatojums | (1) | (2) | (3) | 1.Kāpurķēdes no vulkanizēta kaučuka, stiprinātas ar iestrādātiem metāla stieņiem un tērauda stieplēm.Šīs kāpurķēdes izmanto, piemēram, celtniecības mašīnās, sniega novācējos vai lauksaimniecības mašīnās.Metāla daļas kalpo vienīgi stiprinājumam un kāpurķēžu labākai virzībai.Sk. A zīmējumu | 40169982 | Klasifikācija noteikta pēc Kombinētās nomenklatūras interpretācijas 1., 3.b un 6. vispārīgā noteikuma, 1.a piezīmes XVI iedaļai, 2.a piezīmes XVI iedaļai un formulējuma KN kodos 4016, 401699 un 40169982. Tērauda stieples un metāla stieņi nav savstarpēji savienoti, tos pilnībā aptver vulkanizēts kaučuks. Metāla daļas neveido atsevišķu kāpurķēdi. | 2.Jauni trīsriteņu transportlīdzekļi ar divtaktu 49,8 cm3 dzirksteļaizdedzes iekšdedzes virzuļdzinēju, ātrumkārbu ar četriem priekšgaitas ātrumiem, atpakaļgaitu un diferenciāli.Šādiem transportlīdzekļiem ir kabīne tikai ar vienu vietu vadītājam un stūre ar vadības ierīcēm.Transportlīdzekļi ir aprīkoti ar kravas kasti, kas var būt vaļēja vai slēgta. Transportlīdzekļu maksimālā krava ir 200 kg.Sk. B zīmējumu | 87043191 | Klasifikācija noteikta pēc Kombinētās nomenklatūras interpretācijas 1. un 6. vispārīgā noteikuma un formulējuma KN kodos 8704, 870431 un 87043191. | 3.Baloni no aluminizētas, savienotas plastmasas folijas. Plastmasas folija veido balona ārpusi.Baloniem ir to piepūšanai paredzēts kakliņš, kurā ievietots vārsts no sintētiska materiāla sloksnes. Šī sloksne automātiski bloķē balonā gāzi un neļauj tai izplūst.Baloni paredzēti pildīšanai ar gāzi (gaisu vai hēliju). | 95039032 | Klasifikācija noteikta pēc Kombinētās nomenklatūras interpretācijas 1. un 6. vispārīgā noteikuma, 2.v piezīmes 39. nodaļai un formulējuma KN kodos 9503, 950390 un 95039032. Šos izstrādājumus var apdrukāt ar dažādiem rakstiem, un tas neliedz tos klasificēt kā rotaļu balonus. | 4.Pūķi, kas ir bez rāmjiem, slīdoši taisnstūra izpletņi ar plastmasas drānu segmentiem, kas vējā piepūšas. Šādus pūķus var lietot atsevišķi, taču var arī viena un tā paša tipa pūķus kārtot virknē citu virs cita.Pūķus no zemes vada ar divām vai četrām auklām.Sk. C un D zīmējumu | 95039037 | Klasifikācija noteikta pēc Kombinētās nomenklatūras interpretācijas 1. un 6. vispārīgā noteikuma un formulējuma KN kodos 9503, 950390 un 95039037. Lai gan šādus pūķus var izmantot sporta sacensībās, kā arī pludmales ratu, slēpotāju vai sērfotāju vilkšanai, tie galvenokārt tomēr paredzēti bērnu vai pieauguðo izklaidei. | +++++ TIFF +++++ --------------------------------------------------